Brackenfell: Beroep op polisie én kalmte | Maroela Media
Egpaar vas wat hulle as mediese praktisyns voordoen
Brackenfell: Beroep op polisie én kalmte
Geweld het tydens 'n vroeëre betoging buite die Hoërskool Brackenfell in Kaapstad uitgebreek. (Foto: ANA)
Nadat geweld verlede week buite Hoërskool Brackenfell in Kaapstad tussen ouers en inwoners en ondersteuners van die EFF uitgebreek het, het die Stad Kaapstad toestemming gegee dat 100 van die EFF se lede Vrydag weer by die skool mag betoog.
Lede van die PAC beoog om Woensdag na die skool op te ruk.
Die LUR vir onderwys in die Wes-Kaap, Debbie Schäfer, het intussen gepleit vir kalmte, asook dat die beste belang van leerders in ag geneem word.
Schäfer het Dinsdag gesê hoewel die EFF daarop geregtig is om te betoog as hy 'n geldige permit daarvoor het, moet die party dit ook verantwoordelik doen. Sy het gesê daar word van die EFF verwag om vreedsaam te betoog, van die skoolterrein af te bly – betogings op skoolterreine word ingevolge die Skolewet verbied – en om te verseker daar word aan Covid-19-maatreëls soos sosiale afstandhandhawing voldoen.
"Indien hulle nie hieraan voldoen nie, verwag ons van die polisie om dadelik inhegtenisnemings te doen," het sy gesê.
"Dit is duidelik 'n poging om die skool te intimideer en maak inbreuk op die regte van leerders wat eksamen skryf, veral ons matrieks. Ons leerders is vanjaar aan ongekende gebeure onderwerp en stresvlakke is hoog. Hierdie gedrag gaan net tot die druk bydra."
Schäfer het gesê die departement is in verbinding met die skool, die polisie en die stad se wetstoepassingsowerhede om te verseker orde heers en dat leerders en personeel van die skool veilig is. Private veiligheidsbeamptes word ook ontplooi.
Reëlings is reeds getref om te verseker matrieks wat Vrydag eksamen skryf doen dit sonder enige ontwrigting en gr. 8- tot gr. 11-eksamens sal uitgestel word. Die skool is egter steeds oop en onderrig gaan voort.
"Ek doen 'n beroep op inwoners om nie by die skool byeen te kom met die oog daarop om in onderonsies betrokke te raak nie. Enige optrede wat spanning net verder gaan opjaag, gaan dit moeiliker maak vir wetstoepassingsowerhede om hul werk te doen. Moet asseblief nie reg in eie hande neem nie."
Schäfer het ook gesê dit is belangrik dat belange deur diegene betrokke by die skool, veral swart en bruin mense, geopper word. Die skool het reeds onderneem om dit te doen – lank voor die rasseherrie losgebars het.
Die skool het onder meer planne beraam om groter inklusiwiteit te verseker.
"Dit gaan 'n proses wees en die EFF kan nie aanhou betoog net omdat daar nie aan sy eise voldoen word nie."
Schäfer sê sy vergader Donderdag met provinsiale verteenwoordigers van die EFF om hul kommer oor die skool te bespreek in 'n poging om 'n geskikte verstandhouding oor die pad vorentoe te vind.
Okkie Terblanche, die DA se woordvoerder oor polisie, het intussen die polisie gevra om die beoogde betogings fyn top te hou en sê dit blyk dat "gevaarlike retoriek" rakende die betogings reeds aan die orde van die dag is.
Die EFF het op sy amptelike Twitter-blad gesê hy gaan Vrydag "neerdaal en verseker dat niks werk nie".
"Dit is duidelik 'n bedreiging om te intimideer en te destabiliseer," sê Terblanche.
Hy sê hoewel die EFF geen vreemdeling vir aanhitsing tot geweld is nie – soos gesien kon word tydens die Clicks- en Senekal-betoging vroeër die jaar – het die PAC nou ook hierby aangesluit en dat sy leuse van #OneSettlerOneBullet 'n duidelike aanduiding aan sy lede is om die wapens op te neem.
Terblanche sê die minister van polisie, Bheki Cele, moet verseker die polisie ondersoek die PAC en die EFF vir moontlik aanhitsing tot geweld en intimidasie in die aanloop tot hul beoogde betogings.
"Die Brackenfell-polisie moet orde handhaaf en verseker die betogings ontaard nie in chaos en geweld nie, ten spyte van wat sekerlik die beste pogings van die PAC en EFF gaan wees.
"Soos dit uit ander betogings geblyk het, skroom die EFF nie om te intimideer en te teister nie en gaan hy soms selfs so ver as om skade te berokken en eiendom te vernietig in 'n poging om relevant te bly in 'n land waar die Covid-19-afsondering hom ontbloot het as 'n aandagsoeker wat net een rympie ken.
"Sonder sy rasse-uitlokking en gewelddadige betogings het die EFF geen politieke houvas nie."
Wat betref die PAC sê Terblanche vooroordeel en rassisme as 'n manier om politieke punte aan te teken in die hoop om stemme te lok, is 'n gevaarlike roete met geen gelukkige einde nie.
Liggaam in rivier naby Bloemfontein gevind
Vermoorde Philippi-tiener ook verkrag
Hoop regtig hulle kry op hulle baadtjie.. Hulle kry te veel lugtyd en het te veel mag in die staat se hande…
Ummmm….dink ek sal Vrydag Brakenfell toe gaan. Ek het lanklaas soe bietjie sport gehad, en laat die adrenalien vlooi. As 100 Kommuniste opdaag dan moet 1000 boere opdaag…..as 200 Kommuniste opdaag dan moet 2000 boere opdaag. Wat doen julle Vrydag ouens? Voel julle lus om bietjie appels te gaan swaai?
Jy moet ingeteken wees om te stem20-3Jy moet ingeteken wees om te stem
Kan die COC onder DA bestuur asb aan ons verduidelik hoe hulle 'n betoging van nie meer as 100 lede nie, vir eerskomende Vrydag aan die EFF kon toestaan???
Hierdie storie raak regtig nou belaglik en dit is tyd dat hierdie regering wakker skrik en iemand die EFF en die PAC (wat mens al vergeet het bestaan) op hulle plekke sit.
Ek sal daar wees ek hoop groot bek malema is ook daar. Hy dink hy kan net maak wat hy wil want brein dood cyril rep nie n woord nie. Die EFF se gat man